裴景福

裴景福  ， 字伯謙 ， 又字安浦 ， 號臆暗 ， 安徽省潁州府霍邱縣新店人 ， 清末民初政治人物 、 收藏家 ， 同進士出身 。 光緒十二年 （ 1886年 ） 進士 。 同年五月 ， 著主事分部學習 。 歷官廣東陸豐 、 番禺 、 潮陽知縣 。 光緒二十六年 （ 1900年 ） ， 擔任清朝廣州府南海縣知縣 。 後由王崧接任 。 因好收藏古董字畫 ， 爲時任兩廣總督岑春煊嫉恨 ， 被革職入監 。 岑春暄上奏朝廷謂其 “ 兩廣縣令 ， 裴爲貪首 ， 憑籍外力 ， 藐視國法 ” ， 戍新疆 。 適新疆臺憲與其同榜 ， 委爲代理電報局局長 。 民國初 ， 任安徽省政務長 。 晚年辭官鄉居 。 裴景福收藏豐富 ， 精於鑑賞 。 藏有王石谷 《 黃河流域圖 》 、 《 運河圖 》 ， 鐘太傅書表 ， 王羲之 《 落水蘭亭序 》 ， 號稱 “ 裴氏四寶 ” 。 著作有 《 壯陶圖書畫錄 》 、 《 河海崑崙錄 》 、 《 睫周詩抄 》 等 。 民國十三年 （ 1924年 ） 病卒 。